open-index/open-wikipedia-markdown huggingface dataset:
ภาษาพิวนิก

**ภาษาพิวนิก** () เป็นวิธภาษาที่สูญหายแล้วของภาษาฟินิเชีย ภาษาคานาอันในสาขาเซมิติกตะวันตกเฉียงเหนือของกลุ่มภาษาเซมิติก ถือเป็นสาขาของภาษาฟินิเชียบในบริเวณชายฝั่งเอเชียตะวันตก (ในบริเวณที่ปัจจุบันคือประเทศเลบานอนและซีเรียตะวันตกเฉียงเหนือ) ที่มีผู้พูดโดยหลักเป็นชาวพิวนิก หรือชาวฟินิเชียตะวันตก รอบทะเลเมดิเตอร์เรเนียน บริเวณชายฝั่งแอฟริกาตะวันตกเฉียงเหนือ คาบสมุทรไอบีเรีย และหมู่เกาะในเมดิเตอร์เรเนียนบางส่วน เช่น มอลตา ซิซิลี และซาร์ดีเนีย  ตลอดช่วงสมัยคลาสสิก ตั้งแต่ศตวรรษที่ 8 ก่อน ค.ศ. ถึงคริสต์ศตวรรษที่ 6

## คำจำกัดความ

ภาษาพิวนิกเป็นสำเนียงที่ตายแล้วของภาษาฟินิเชียที่ใช้พูดในจักรวรรดิของชาวฟินิเชียในแอฟริกาเหนือ รวมทั้งคาร์เธจและดินแดนอื่นในทะเลเมดิเตอร์เรเนียน เป็นที่รู้จักจากจารึกและชื่อบุคคลที่เหลืออยู่

ออกุสตินแห่งฮิบโปเป็นนักเขียนคนสุดท้ายในยุคโบราณที่มีความรู้เกี่ยวกับภาษาพิวนิก แต่ก่อนเชื่อว่าภาษาพิวนิกมีอิทธิพลต่อภาษามอลตาแต่ปัจจุบันได้ลดความเชื่อนี้ลง

## อ้างอิง

## แหล่งข้อมูลอื่น
* อักษรพิวนิกใน Omniglot.com
* ฟอนต์ฟินิเชียจากยูนิโคด


พิวนิก
หมวดหมู่:ภาษาฟินิเชีย
หมวดหมู่:กลุ่มภาษาคานาอัน
หมวดหมู่:คาร์เธจ
1011

**1011 (หนึ่งพันสิบเอ็ด) ** เป็นจำนวนธรรมชาติที่อยู่ถัดจาก 1010 (หนึ่งพันสิบ) และอยู่ก่อนหน้า 1012 (หนึ่งพันสิบสอง)

## ความหมาย
* พ.ศ. 1011 และ ค.ศ. 1011
* 1011 ในเลขฐานสองมีค่าเท่ากับ 11 ในเลขฐานสิบ

## ในระบบเลขฐาน

หมวดหมู่:จำนวนเต็ม
ฮวาง ชุงแจ

**ฮวาง ชุงแจ** (Chung Jae Hwang) นักมวยสากลชาวเกาหลีใต้ เกิดเมื่อ 27 เมษายน พ.ศ. 2502 ที่ โซล เกาหลีใต้ สถิติการชก 31 ครั้ง ชนะ 28 (น็อค 25) แพ้ 3 

## เกียรติประวัติ
 
* แชมป์ OPBF รุ่นเวลเตอร์เวท
** ชิง 29 กุมภาพันธ์ 2523 ชนะคะแนน แดน เดอกูซแมน ที่ ฟิลิปปินส์
** ป้องกันแชมป์ครั้งที่ 1, 30 พฤษภาคม 2523 ชนะน็อค วินเซนต์ มาวัส ยก 1 ที่เกาหลีใต้
** ป้องกันแชมป์ครั้งที่ 2, 12 กรกฎาคม 2523 ชนะน็อค โยฮิ อราอิ ยก 7 ที่ เกาหลีใต้
** ป้องกันแชมป์ครั้งที่ 3, 24 กันยายน 2523 ชนะน็อค เอ็ดดี้ บอย โอโปซา ยก 4 ที่ เกาหลีใต้
** ป้องกันแชมป์ครั้งที่ 4, 3 พฤศจิกายน 2523 ชนะน็อค ไดนาไมต์ มัตสุโอะ ยก 5 ที่ เกาหลีใต้
** ป้องกันแชมป์ครั้งที่ 5, 21 ธันวาคม 2523 ชนะน็อค ไมค์ เดอกูซแมน ยก 3 ที่ เกาหลีใต้
** ป้องกันแชมป์ครั้งที่ 6, 1 มีนาคม 2524 ชนะน็อค คัตสุฮิโร ซาวาดา ยก 5 ที่ เกาหลีใต้
** ป้องกันแชมป์ครั้งที่ 7, 5 เมษายน 2524 ชนะคะแนน แสนศักดิ์ เมืองสุรินทร์ ที่ร้อยเอ็ด
** ป้องกันแชมป์ครั้งที่ 8, 17 พฤษภาคม 2524 ชนะน็อค เฟอร์นานโด กลอเรีย ยก 8 ที่ เกาหลีใต้
** ป้องกันแชมป์ครั้งที่ 9, 26 กรกฎาคม 2524 ชนะน็อค ดานิโล ลิมปาฮาน ยก 8 ที่เกาหลีใต้
** ป้องกันแชมป์ครั้งที่ 10, 26 กันยายน 2524 ชนะน็อค ซาตานฟา พราติบ ที่ เกาหลีใต้
** ป้องกันแชมป์ครั้งที่ 11, 31 ตุลาคม 2524 ชนะน็อค ต้องตา เกียรติวายุภักษ์ ยก 2 ที่ เกาหลีใต้
** ป้องกันแชมป์ครั้งที่ 12, 5 ธันวาคม 2524 ชนะน็อค จอห์นนี่ ทัม ยก 3 ที่ เกาหลีใต้
** ป้องกันแชมป์ครั้งที่ 13, 3 มกราคม 2525 ชนะน็อค อิกูยะ โตชิไน ยก 4 ที่ เกาหลีใต้
** ป้องกันแชมป์ครั้งที่ 14, 21 กุมภาพันธ์ 2525 ชนะน็อค แดน เดอกูซแมน ยก 3 ที่เกาหลีใต้
** เสียแชมป์ 18 เมษายน 2525 แพ้น็อค ฮวาง จุนซุก ยก 8 ที่ เกาหลีใต้

## อ้างอิง

* สถิติการชก boxrec.com 
หมวดหมู่:นักมวยสากลชาวเกาหลีใต้
หมวดหมู่:แชมป์ OPBF
หมวดหมู่:บุคคลจากโซล
มาซารุ ฟูจิ

**มาซารุ ฟูจิ** () นักมวยสากลชาวญี่ปุ่น เกิดเมื่อ 5 กรกฎาคม พ.ศ. 2494 ที่โตเกียว  สถิติการชก 38 ครั้ง ชนะ 18 (น็อค 5) เสมอ 2 แพ้ 18 

## เกียรติประวัติ

* แชมป์ญี่ปุ่นรุ่นฟลายเวท (2525)
* เคยชิงแชมป์ต่อไปนี้แต่ไม่สำเร็จ
** ชิงแชมป์ OBA รุ่นฟลายเวทเมื่อ 28 มิถุนายน 2524 แพ้น็อค เนตรน้อย ศ.วรสิงห์ ยก 3

## อ้างอิง

สถิติการชก boxrec.com 

หมวดหมู่:นักมวยสากลชาวญี่ปุ่น
หมวดหมู่:นักกีฬาจากโตเกียว
ภาษาอุลช์

**ภาษาอุลช์** (Ulch language) เป็นภาษาของชาวอุลช์ในไซบีเรีย มีผู้พูดประมาณ 500 - 1,000 คน
## อักษร

## แหล่งข้อมูลอื่น
*Ethnologue: Ulch
*SIL International: Ulch
*Endangered Languages of Indigenous Peoples of Siberia 

อุลช์
ศรีชยวรรธนปุระโกฏเฏ

**ศรีชยวรรธนปุระโกฏเฏ** [สี-ชะ-ยะ-วัน-ทะ-นะ-ปุ-ระ-โกด-เต] (; ) หรือรู้จักกันในชื่อ **ศรีชยวรรธนปุระ** หรือ **โกฏเฏ** เป็นเมืองหลวงอย่างเป็นทางการของประเทศศรีลังกา ตั้งอยู่ทางชานเมืองด้านตะวันออกของนครโคลัมโบ บางครั้งเรียกว่า "เขตเมืองหลวงใหม่" อาคารรัฐสภาแห่งใหม่ของศรีลังกาก็ตั้งอยู่ที่นี่ด้วย

## ภูมิอากาศ

## อ้างอิง

## แหล่งข้อมูลอื่น

หมวดหมู่:เมืองหลวงในทวีปเอเชีย
หมวดหมู่:เมืองในประเทศศรีลังกา
ยุคหินกลาง (ยูเรเชีย)

**ยุคหินกลาง** () เป็นช่วงเวลาระหว่างยุคหินเก่ากับยุคหินใหม่ ในช่วงเวลาประมาณ 5,000 - 10,000 ปีที่แล้ว เป็นเวลาที่มนุษย์ในช่วงเวลานี้เริ่มมีการนำวัสดุธรรมชาติมาใช้ประโยชน์ เช่น ทำตะกร้าสาน ทำรถลาก และเครื่องมือเครื่องใช้ที่ทำด้วยหินก็มีความประณีตมากขึ้น ตลอดจนรู้จักนำสุนัขมาเลี้ยงเป็นสัตว์เลี้ยง

ในสมัยยุคหินกลาง มนุษย์รู้จักการเลี้ยงสัตว์และเริ่มมีการเพาะปลูกพืช แต่อาชีพหลักของมนุษย์ในสมัยนี้ยังคงเป็นการล่าสัตว์ และยังเร่ร่อนไปตามแหล่งสมบูรณ์ โดยมักตั้งหลักแหล่งอยู่ตามแหล่งน้ำ ชายฝั่งทะเล ประกอบอาชีพประมง ล่าสัตว์และบริเวณที่มีความอุดมสมบูรณ์ โดยที่จีนมีการสร้างกำแพงหิน ขวานหิน ขุดอุโมงหิน

ยุคต่อมาหลังจากยุคหินกลาง คือ ยุคหินใหม่ (Neolithic)

หมวดหมู่:ยุคหิน
ยุคหินใหม่

**หินใหม่** เป็นยุคทางโบราณคดี ถือเป็นส่วนสุดท้ายของยุคหิน ในยุโรป เอเชีย และแอฟริกา ลักษณะที่เกิดขึ้นในยุคหินใหม่ได้แก่การเริ่มต้นทำเกษตรกรรม, การทำปศุสัตว์ และการเปลี่ยนผ่านจากวิถีชีวิตแบบการล่าและเก็บของป่า มาสู่การตั้งถิ่นฐาน คำว่า 'Neolithic' ประดิษฐ์ขึ้นโดยเซอร์จอห์น ลับบัก เมื่อปี 1865 เพื่อสรุประบบสามยุค ยุคหินใหม่เริ่มต้นเมื่อราว 12,000 ปีก่อน ในช่วงที่การทำเกษตรกรรมเริ่มมีขึ้นในตะวันออกใกล้ตามด้วยพื้นที่อื่นของโลกในภายหลัง

## อ้างอิง

หมวดหมู่:ยุคหิน
ตระกูลคูโจ

เป็นกลุ่มเครือญาติชนชั้นสูงของญี่ปุ่น ตระกูลนี้เป็นสาขาหนึ่งของฮกเกะ และโดยขยายความแล้วเป็นสาขาหลักของตระกูลฟูจิวาระ

## ประวัติ
ตระกูลนี้อ้างว่าสืบเชื้อสายจากฟูจิวาระ โนะ คาเนซาเนะ บุตรชายคนที่สามของฟูจิวาระ โนะ ทาดามิจิ หลังการล่มสลายของตระกูลไทระใน ค.ศ. 1185 คาเนซาเนะจึงกลายเป็นเซ็ชโชและคัมปากุ ด้วยการสนับสนุนจากมินาโมโตะ โนะ โยริโตโมะ คาเนซาเนะจึงสถาปนาตระกูลเฉพาะใน ค.ศ. 1191 และชื่อตระกูล **คูโจ** ได้รับชื่อตามบ้านพักที่ตั้งอยู่บนถนน "คูโจ-โอจิ" (九条大路) ซึ่งเป็นที่ที่ครอบครัวของเขาอาศัยอยู่ บ้านหลังนี้สร้างโดยฟูจิวาระ โนะ โมตตสึเนะ บรรพบุรุษของเขา นับแต่นั้นมา คูโจจึงกลายเป็นหนึ่งในห้าตระกูลฟูจิวาระที่ได้รับการคัดเลือกเป็นเซ็ชโชและคัมปากุ ภายหลังรู้จักกันในชื่อตระกูลผู้สำเร็จราชการแทนพระองค์ทั้งห้า คูโจ โยริตสึเนะและคูโจ โยริตสึงุ โชกุนคนที่ 4 และ 5 ในรัฐบาลโชกุนคามากูระ ก็มาจากตระกูลนี้เช่นกัน

หลังการฟื้นฟูเมจิ สมาชิกตระกูลคูโจได้รับการเลื่อนขั้นเป็นเจ้า และได้รับพระราชทานยศว่าเจ้าชาย

## พงศาวลี

### ตระกูลสึรูโดโนะ
 ก่อตั้งใน ค.ศ. 1888 โดยสึรูโดโนะ ทาดาโยชิ (1853-1895) บุตรชายคนที่ 5 ของคูโจ ฮิซาตาดะ ตอนแรกมีการใช้อักษรคันจิเป็น "靏殿" แต่ภายหลังเปลี่ยนเป็น "鶴殿" ทั้งสองชื่อออกเสียงว่า "สึรูโดโนะ" เหมือนกัน

# สึรูโดโนะ ทาดาโยชิ (1853-1895) กลายเป็นบารอนตั้งแต่วันที่ 18 ธันวาคม ค.ศ. 1889 จนกระทั่งเสียชีวิต
#  (1891-1956) บุตรชายของทาดาโยชิ สืบทอดตำแหน่งบารอนหลังบิดาเสียชีวิตใน ค.ศ. 1895–1947
# สึรูโดโนะ ซูมิอิเอะ (เกิด ค.ศ. 1924) บุตรชายของอิเอกัตสึ และมีบุตรชาย 3 คน

## อ้างอิง

หมวดหมู่:ตระกูลฟูจิวาระ
หมวดหมู่:ราชสำนักญี่ปุ่น
หมวดหมู่:ราชวงศ์ญี่ปุ่น
คูโจ
โทอิก

**โทอิก** () ย่อมาจาก Test of English for International Communication เป็นแบบทดสอบสำหรับวัดระดับความรู้หรือทักษะการใช้ภาษาอังกฤษในชีวิตประจำวันสำหรับผู้ที่ไม่ได้ใช้ภาษาอังกฤษเป็นภาษาแม่ซึ่งจัดทำโดยสถาบัน Educational Testing Service (ETS) มีสำนักงานอยู่ที่เมืองพรินซ์ตัน รัฐนิวเจอร์ซีย์ สหรัฐอเมริกา (ซึ่งเป็นสถาบันเดียวกับที่จัดสอบ TOEFL, GMAT, GRE, SAT) ผู้ที่เข้าสอบโทอิกสามารถนำผลการสอบไปใช้สมัครงานได้ทั่วโลก และผลสอบมีอายุ 2 ปีนับจากวันที่สอบ

## อ้างอิง
https://www.tciap.com/toeic-where-to-go-in-thailand/
หมวดหมู่:ภาษา
หมวดหมู่:การทดสอบมาตรฐานทางภาษา
ลภัสรดา ช่วยเกื้อ

**ลภัสรดา ช่วยเกื้อ** (เกิด 19 สิงหาคม พ.ศ. 2524) ชื่อเล่น **เข็ม** เป็นนางแบบ นักแสดง และพิธีกรชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ

## ประวัติ
ลภัสรดามีชื่อเมื่อเกิดว่า **รุจิรา ช่วยเกื้อ** เกิดเมื่อวันที่ 19 สิงหาคม พ.ศ. 2524 จบการศึกษาระดับมัธยมศึกษาจากโรงเรียนศรีวิชัยวิทยา ระดับประกาศนียบัตรวิชาชีพ (ปวช.) จากโรงเรียนอรรถวิทย์พณิชยการ บางนา สาขาการบัญชี และ ระดับปริญญาตรีจากคณะบริหารธุรกิจ มหาวิทยาลัยศรีปทุม สาขาการตลาด

เริ่มเข้าประกวด ฟิวเจอร์ โมเดล ที่รังสิต ราวปลายปี 2540 แต่ตกรอบแรก ต่อมาประกวดมิสมอเตอร์โชว์ 1998 (ปี 2541) ได้รับรางวัลชนะเลิศมาครอง และได้รับการติดต่อจากอุ๊บ วิริยะ นักปั้นดาราวัยรุ่นชื่อดัง

เธอได้รับการติดต่อจากงานละคร ในขณะนั้นมยุรฉัตร เหมือนประสิทธิเวช  กำลังหานางเอกใหม่ เข็มผ่านการเทสต์หน้ากล้อง ได้รับบท “ฝ้าย” สาวห้าว 1 ใน 3 ของนางเอก ทำให้เธอแจ้งเกิดในวงการ จนมีผลงานการแสดงกับช่อง 3 ต่อมาอีกหลายเรื่อง รวมถึงเรื่อง เธอยังรับงานเดินแบบ ถ่ายแบบแฟชั่นอีกด้วย รวมถึงเดินแบบกับยี่ห้อแบรนด์ดังระดับประเทศ อย่างไรก็ตาม รุจิราถือเป็นนางแบบรุ่นปัจจุบันที่มีส่วนสูงไม่มากนัก คือ สูง 172 ซม. ในยุคที่นางแบบหลายคนมีส่วนสูงแตะหลัก 180 ซม.

ผลงานละครเช่นเรื่อง *บัวปริ่มน้ำ* ,*แหวนดอกไม้* ,*[[สองปรารถนา]]* และยังเคยเป็นพิธีกร รายการ *[[ผู้หญิงถึงผู้หญิงสวย]]*

ผลงานแสดงในยุคหลัง ๆ มักบทเป็นเป็นนางร้าย อย่างในปี 2560 รับเชิญในละคร *[[เพลิงบุญ]]* ในบท จิล ภรรยาของสุรทิน สามีจอมเจ้าชู้

## ผลงาน
#### ละครโทรทัศน์

### ละครสั้น
* รักบ้านเรา (ละครเทิดพระเกียรติ)  รับบทเป็น ปริม คู่กับ ศรราม เทพพิทักษ์  (2551) ช่อง 9
* ระเบิดเถิดเทิงแดนเซอร์ทะลวงไส้	เชอรี่ (รับเชิญ) (2559)	ช่องเวิร์คพอยท์
* club friday the series 12 รักซ่อนเร้น ตอน รักในแรงแค้น รับบทเป็น ปูน คู่กับ วิลลี่ แมคอินทอช (2563) จีเอ็มเอ็ม 25
* อังคารคลุมโปง: เอ็กซ์ตรีม ตอน ครอบครัววิปลาส รับบทเป็น แม่ลินดาและชวิน คู่กับ วรฤทธิ์ เฟื่องอารมย์ (2567) เน็ตฟลิกซ์

### พิธีกร
* รายการ "ผู้หญิงถึงผู้หญิงสวย" ช่อง 3
* รายการปากโป้ง ช่อง 8

### มิวสิควิดีโอ
* เพลง ถ่านไฟเก่า (เบิร์ด ธงไชย)
* เพลง เราสามคน (โฟร์ท)
* เพลง ผู้หญิงลืมยาก (พิ้งค์)
* เพลง ลอง (คิดแน็ปเปอร์ส)

## รางวัล

## อ้างอิง

## แหล่งข้อมูลอื่น
* 
* 

 
หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:พิธีกรชาวไทย
หมวดหมู่:นักแสดงจากจังหวัดนครปฐม
หมวดหมู่:นักแสดงอิสระชาวไทย
แฟลช (อุปกรณ์ถ่ายภาพ)

300px|right|thumb
thumb|ตัวอย่างแฟลช

**แฟลช** () เป็นแหล่งกำเนิดแสงเทียมในการให้ความสว่างสำหรับถ่ายภาพแฟลช (Flash) มีลักษณะเป็นไฟวาบสว่างขึ้นเพียงระยะเวลาสั้น ๆ เป็นอุปกรณ์จำเป็นอย่างยิ่งในช่วงเวลาที่สภาพแสงธรรมชาติไม่เป็นตามที่นักถ่ายภาพต้องการ ยุคสมัยแรกๆ แฟลชมีกำลังน้อยและสามารถใช้ได้ครั้งเดียว ไม่มีวงจรควบคุมที่ซับซ้อนมีหลอดแฟลชขนาดใหญ่

เมื่อเวลาผ่านไป เทคโนโลยีก้าวหน้ามากขึ้น สามารถพัฒนาแฟลชให้มีขนาดที่เล็กลง มีการใช้อิเลกทรอนิกส์ในการควบคุม สามารถใช้งานได้หลายครั้ง โดยมีคาปาซิเตอร์เป็นตัวเก็บประจุอาศัยพลังงานจากแบตเตอรี

แบ่งประเภทตามลักษณะการทำงานของแฟลชแล้วสามารถแบ่งเป็น 2 ประเภท ดังนี้
#แฟลชหลอด (Bulb Flash) ประกอบด้วยตัวหลอดที่ทำด้วยแก้วใสบางฉาบด้วยพลาสติกใสสีฟ้าหรือสีน้ำเงินภายในหลอดบรรจุด้วยลวดโลหะพวกอะลูมิเนียม ทำเป็นเส้นเล็ก ๆ มากมาย และมีแก๊สออกซิเจนช่วยในการเผาไหม้ ภายในจะมีไส้หลอด เมื่อไส้หลอดลุกไหม้ถึงที่สุด (Peak) แล้วจะค่อย ๆ ดับลง  
#แฟลชอิเล็กทรอนิกส์ (Electronic Flash Strobe) แฟลช ชนิดนี้จะมีแบตเตอรี่แห้งเป็นตัวจ่ายพลังงาน ให้บรรจุลงในคอนเดนเซอร์ และทำให้แฟลชทำงาน ภายในหลอดบรรจุด้วยก๊าซเฉื่อย พวกซีนอนซึ่งจะใช้แรงดันไฟฟ้าประมาณ 500-2,000 โวลท์ ในการอัดประจุเมื่อแฟลชทำงานทำให้เกิดแรงคลื่นไฟฟ้าสูงออกมาผ่านก๊าซเฉื่อย และกระแสจะแตกตัวเป็นไอออน ทำให้คายพลังงานออกมาเป็นแสง

หมวดหมู่:การถ่ายภาพ
วัดเขารูปช้าง (จังหวัดพิจิตร)

**วัดเขารูปช้าง** อยู่ตำบลดงป่าคำ ตามเส้นทางสายพิจิตร - ตะพานหิน ระยะทางประมาณ 15 กิโลเมตร มีเจดีย์แบบลังกาซึ่งตั้งอยู่บนยอดเขาที่มีหินสีขาวซ้อนกันมองดูคล้ายช้าง แต่เดิมเป็นเจดีย์เก่ามาก่อน และทางวัดได้ทำการปฏิสังขรณ์ใหม่เมื่อประมาณ 20 ปีมานี้ โดยประดับกระเบื้องเคลือบสีทองทั้งองค์ มีรั้วรอบองค์เจดีย์ สำหรับลานกว้างบนยอดเขา ทางวัดได้สร้างวิหารใหญ่ขึ้นหลังหนึ่งและมีเจดีย์เก่าอยู่องค์หนึ่งเป็นเจดีย์แบบลังกาทรงเหลี่ยมย่อมุมไม้สิบสอง สันนิษฐานว่าสร้างในสมัยอยุธยา มีตัวระฆังเป็นกลีบมะเฟืองแต่ยอดเจดีย์หักแล้ว นอกจากนั้นยังมีมณฑปแบบจตุรมุขหลังเก่าอยู่ใกล้กับโบสถ์หลังใหม่ ภายในมณฑปประดิษฐานพระพุทธบาทสำริด ที่ฝาผนังมีภาพเขียนเรื่องไตรภูมิพระร่วง

## อ้างอิง

เขารูปช้าง
หมวดหมู่:โบราณสถานในจังหวัดพิจิตร
ไฟโตอเล็กซิน

**ไฟโตอเล็กซิน** (Phytoalexin)เป็นสารอินทรีย์มวลโมเลกุลต่ำที่พืชสร้างขึ้นหลังการติดเชื้อ ตรวจพบมากมายหลายชนิด แต่สารชนิดนี้ไม่ได้พบในพืชทุกกลุ่ม ส่วนใหญ่พบในพืชตระกูลถั่วพืชวงศ์มะเขือ ส่วนพืชตระกูลหญ้ามีรายงานว่าพบเฉพาะในข้าว ข้าวโอ๊ต ข้าวฟ่าง แต่ไม่พบในข้าวโพด

การสังเคราะห์ไฟโตอเล็กซินเกิดในบริเวณที่ติดเชื้อ และสะสมมากในเซลล์ที่ตายแล้ว ไฟโตอเล็กซินมีฤทธิ์ฆ่าทั้งเชื้อก่อโรคและเซลล์พืชเองเพื่อสกัดไม่ให้โรคลุกลามต่อไป
## อ้างอิง
* Walton, J.D. 1997. Biochemical plant pathology In Plant Biochemistry. edited by P.M. Dey and J.B. Harborne. Acsdemic Press. pp. 496, 498 - 499
## แหล่งข้อมูลอื่น
* Signals Regulating Multiple Responses to Wounding and Herbivores  Guy L. de Bruxelles and Michael R Roberts
* The Myriad Plant Responses to Herbivores  Linda L. Walling
* THE CHEMICAL DEFENSES OF HIGHER PLANTS GERALD A. ROSENTHAL
* Induced Systemic Resistance (ISR) Against Pathogens in the Context of Induced Plant Defences  MARTIN HEIL
* Notes from the Underground Donald R. Strong and Donald A. Phillips
* Relationships Among Plants, Insect Herbivores, Pathogens, and Parasitoids Expressed by Secondary Metabolites  Loretta L. Mannix

หมวดหมู่:สรีรวิทยาของพืช
เฟรดดี พรินซ์ จูเนียร์

**เฟรดดี เจมส์ พรินซ์ จูเนียร์** () เกิดเมื่อวันที่ 8 มีนาคม ค.ศ. 1976 เป็นนักแสดงชาวอเมริกันและเป็นหนึ่งในผู้สร้างสรรค์ทีม World Wrestling Entertainment เขาเป็นที่รู้จักอย่างดีในช่วงปลายทศวรรษ 1990 ถึงต้นยุค 2000 หลังจากแสดงในภาพยนตร์วัยรุ่นฮอลลีวูดหลายเรื่องอย่าง *Delgo*, *I Know What You Did Last Summer* และภาคต่อ เช่นเดียวกันกับ *She's All That* และ *Scooby-Doo* นอกจากนี้เขายังแสดงในซิตคอมทางโทรทัศน์อย่างเช่น *Friends*

หมวดหมู่:นักแสดงอเมริกัน
หมวดหมู่:บุคคลจากลอสแอนเจลิส
ซาราห์ มิเชลล์ เกลลาร์

**ซาราห์ มิเชลล์ เกลลาร์ พรินซ์** () เกิดเมื่อวันที่ 14 เมษายน ค.ศ. 1977 เป็นนักแสดงชาวอเมริกัน

เธอเป็นที่รู้จักดีในบท บัฟฟี ซัมเมอร์ส ในซีรีส์ทางโทรทัศน์เรื่อง  *มือใหม่ปราบผี* () ที่เธอได้รับรางวัลทีนชอยซ์อวอร์ดส ถึง 6 รางวัล และได้รับรางวัลแซทเทิร์นสาขานักแสดงหญิงประเภทรายการโทรทัศน์ยอดเยี่ยม และได้รับการเสนอชื่อเข้าชิงรางวัลลูกโลกทองคำ รายการนี้ทำให้เธอเป็นสัญลักษณ์ของอุตสาหกรรมซีรีส์ในฤดูกาลแรกที่ออกฉาย เธอยังได้รับรางวัลเดย์ไทม์เอมมีจากเรื่อง *All My Children* จากบทบาท เคนดัลล์ ฮาร์ต

เธอเป็นที่รู้จักในฐานะนักแสดงภาพยนตร์ โดยแสดงในภาพยนตร์แนวครอบครัวเรื่อง *Scooby-Doo* (2002) ในบทดาฟเน เบลก และแสดงในภาพยนตร์ทำใหม่เรื่อง *The Grudge* (2004) และภาคต่อใน *The Grudge 2* (2006) ก่อนหน้านั้นแสดงในบทวัยรุ่นเรื่อง  *Cruel Intentions* (1999), หนังสยองขวัญ *I Know What You Did Last Summer* (1997) และอีกหนังสยองขวัญเรื่อง *Scream 2* (1997) และยังแสดงในหนังอินดี้เรื่อง  *Harvard Man* (2001) และยังแสดงใน *Southland Tales* (2007) กำกับโดยริชาร์ด เคลลี และยังมีส่วนร่วมแสดงใน The Air I Breathe (2008) จากบทบาทในหนังสยองขวัญหลายเรื่องทำให้เธอได้รับฉายาว่า "ราชินีหนังกรีดร้อง"

## อ้างอิง

หมวดหมู่:นักแสดงอเมริกัน
หมวดหมู่:ชาวอเมริกันเชื้อสายยิว
หมวดหมู่:บุคคลจากแมนแฮตตัน
หมวดหมู่:นักแสดงหญิงชาวอเมริกันในศตวรรษที่ 20
หมวดหมู่:นักแสดงหญิงชาวอเมริกันในศตวรรษที่ 21
หมวดหมู่:นักแสดงเด็กหญิงชาวอเมริกัน
แมตทิว แมกคอนาเฮย์

**แมตทิว เดวิด แมกคอนาเฮย์** (; เกิด 4 พฤศจิกายน ค.ศ. 1969) เป็นนักแสดงชาวอเมริกัน หลังจากมีบทบาทเล็กน้อยในต้นยุค 1990 รวมถึงบทแจ้งเกิดใน *Dazed and Confused* (1993) กำกับโดยริชาร์ด ลิงกเลเตอร์ เขาก็มีผลงานในภาพยนตร์อย่าง *A Time to Kill* (1996), *Contact* (1997), *[[อู-571 ดิ่งเด็ดขั้วมหาอำนาจ|U-571]]* (2000), *Sahara* (2005) และ *We Are Marshall* (2007) เขายังแสดงนำในหนังโรแมนติกคอเมดีหลายเรื่องอย่าง *The Wedding Planner* (2001), *How to Lose a Guy in 10 Days* (2003), *Failure to Launch* (2006) และ *Fool's Gold* (2008) *The Ghosts Of Girlfriends Past* (2009) รวมถึงซีรีส์ชุด *True Detective* (2014–ปัจจุบัน) 

แมกคอนาเฮย์ประสบความสำเร็จจากบทบาท รอน วูดรูฟ คาวบอยผู้ติดเชื้อเอชไอวีในภาพยนตร์อัตชีวประวัติเรื่อง  *[[Dallas Buyers Club]]* ทำให้เขาได้รับรางวัลออสการ์, รางวัลจากสมาคมนักวิจารณ์สาขาภาพยนตร์, รางวัลลูกโลกทองคำและรางวัลแซกอะวอร์ด ในสาขานักแสดงนำชายยอดเยี่ยม
 
แมกคอนาเฮย์ยังมีบริษัทรับสร้างภาพยนตร์ชื่อ J.K. Livin ที่ได้ อำนวยการสร้างบริหารภาพยนตร์สารคดีเรื่อง *Hands on a Hard Body* 

ในปลายปี ค.ศ. 2016 แมกคอนาเฮย์ยังได้เป็นอาจารย์สอนวิชาสร้างภาพยนตร์ที่มหาวิทยาลัยเท็กซัส ออสตินอีกด้วย

## อ้างอิง

หมวดหมู่:นักแสดงอเมริกัน
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:บุคคลจากบอลทิมอร์
ป็อปพังก์

**ป็อปพังก์**  () ในบางครั้งเรียก**พังก์ป็อป** เป็นแนวเพลงที่รวม ผสมองค์ประกอบของพังก์ร็อกเข้ากับดนตรีป็อป ให้มีความหลากหลายยิ่งขึ้น

ในครั้งแรกที่มีการใช้คำว่าป็อปพังก์ ก็ยังไม่มีความชัดเจนในการใช้ แต่เพลงพังก์ร็อกที่ได้รับอิทธิพลจากเพลงป็อปก็เกิดขึ้นในช่วงกลางถึงปลายทศวรรษ 1970 โดยวงอย่าง เดอะราโมนส์, บัซค็อกซ์, เดอะแจม, เดอะแคลช, ดิอันเดอร์โทนส์ และ เดสเซนเดนต์ส วงแบดรีลิเจียน ที่เริ่มใน 1980 เป็นวงในยุคแรก ๆ ที่เล่นในแนวเพลงนี้ จนบางครั้งเรียกว่าเป็น มาเฟียของป็อปพังก์ จนกลางยุค 1990 วงจากแคลิฟอร์เนียตอนใต้ก็มีวงอย่าง กรีนเดย์, ดิออฟสปริงส์ และแรนซิด ประสบความสำเร็จไปทั่วโลก

## อ้างอิง

หมวดหมู่:ดนตรีในคริสต์ทศวรรษ 1990
หมวดหมู่:ดนตรีในคริสต์ทศวรรษ 2000
หมวดหมู่:แนวดนตรี
หมวดหมู่:ดนตรีป็อป
การลงมติเลือกนายกรัฐมนตรีไทย ธันวาคม พ.ศ. 2551

**[[การลงมติเลือกนายกรัฐมนตรีไทย|การลงมติเลือกนายกรัฐมนตรีไทย]] เดือนธันวาคม พ.ศ. 2551** เป็นการลงมติของสภาผู้แทนราษฎร เมื่อวันที่ 15 ธันวาคม พ.ศ. 2551 เพื่อเลือกนายกรัฐมนตรีแทนตำแหน่งที่ว่างลง เนื่องจากวันที่ 2 ธันวาคม พ.ศ. 2551 สมชาย วงศ์สวัสดิ์ พ้นจากตำแหน่งนายกรัฐมนตรีจากการที่ศาลรัฐธรรมนูญวินิจฉัยให้ยุบพรรคพลังประชาชน และเพิกถอนสิทธิทางการเมือง ของคณะกรรมการบริหารพรรค คนละ 5 ปี

โดยนายชัย ชิดชอบ ประธานสภาผู้แทนราษฎร มีหนังสือเชิญสมาชิกเข้าร่วมประชุม เพื่อพิจารณาลงมติ เมื่อวันจันทร์ที่ 15 ธันวาคม พ.ศ. 2551 ระหว่างเวลา 09.30-11.30 น. ณ ห้องประชุมรัฐสภา อาคารรัฐสภา 1 โดยมี ส.ส.ลงนามเข้าร่วมการประชุม จำนวน 437 คน จากจำนวนทั้งหมดที่มีอยู่ 438 คน (นายแพทย์ ไกร ดาบธรรม สส.จังหวัดเชียงใหม่ พรรครวมใจไทยชาติพัฒนา ขาดประชุม และสมบัติ สิทธิกรวงศ์ สส.จังหวัดนนทบุรี พรรคประชาธิปัตย์ เสียชีวิตในช่วงเช้าของวันลงมติ) ซึ่งผู้ได้รับเลือกในกรณีดังกล่าว ต้องได้รับคะแนนเสียงมากกว่ากึ่งหนึ่งของจำนวนสมาชิกที่มีอยู่ คือ 219 เสียง จึงจะสามารถนำชื่อขึ้นทูลเกล้าฯ ถวาย เพื่อทรงพระกรุณาโปรดเกล้าฯ ให้ดำรงตำแหน่งในขั้นตอนต่อไป

ทั้งนี้ ที่ประชุมได้เสนอชื่อบุคคลที่เหมาะสม เพื่อให้สมาชิกลงมติเลือก จำนวน 2 คน โดยบัญญัติ บรรทัดฐาน สส.สัดส่วน กลุ่มจังหวัดที่ 8 รองประธานสภาที่ปรึกษาพรรคประชาธิปัตย์ เสนอชื่ออภิสิทธิ์ เวชชาชีวะ สส.สัดส่วน กลุ่มจังหวัดที่ 6 หัวหน้าพรรคประชาธิปัตย์ และเสนาะ เทียนทอง สส.สัดส่วน กลุ่มจังหวัดที่ 5 หัวหน้าพรรคประชาราช เสนอชื่อพลตำรวจเอก ประชา พรหมนอก สส.สัดส่วน กลุ่มจังหวัดที่ 3 หัวหน้าพรรคเพื่อแผ่นดิน​

## ชื่อบุคคลที่ได้รับเสนอเป็นนายกรัฐมนตรี

## ผลการลงมติ
ภายหลังเสร็จสิ้นการลงคะแนน ชัย ชิดชอบ ประธานสภาผู้แทนราษฎร ได้ประกาศผลการนับคะแนนเลือกนายกรัฐมนตรีว่า อภิสิทธิ์ เวชชาชีวะ หัวหน้าพรรคประชาธิปัตย์ ได้รับความเห็นชอบ จำนวน 235 คะแนน ส่วนพลตำรวจเอก ประชา พรหมนอก  หัวหน้าพรรคเพื่อแผ่นดินได้รับความเห็นชอบ 198 คะแนน และมีสมาชิกสภาผู้แทนราษฎรงดออกเสียง 3 คะแนน (คือ อภิสิทธิ์ เวชชาชีวะ, ชัย ชิดชอบ และสมชัย ฉัตรพัฒนศิริ สส. นครราชสีมา พรรครวมใจไทยชาติพัฒนา) จึงถือได้ว่าอภิสิทธิ์ เวชชาชีวะ ได้รับคะแนนเสียงมากกว่ากึ่งหนึ่งของจำนวนสมาชิกทั้งหมดเท่าที่มีอยู่ของสภาแล้ว จึงถือได้ว่านายอภิสิทธิ์ได้รับความเห็นชอบตามมติของสภาให้ดำรงตำแหน่งนายกรัฐมนตรี

## อ้างอิง

* อภิสิทธิ์-ประชา" ลุ้นระทึก! ศึกชิงเก้าอี้นายก 

## แหล่งข้อมูลอื่น
* Clip โหวตเลือกนายกฯคนที่ 27
* รายชื่อ ส.ส. ใครเลือกใคร

*12
หมวดหมู่:เหตุการณ์ในประเทศไทยในเดือนธันวาคม พ.ศ. 2551
หมวดหมู่:อภิสิทธิ์ เวชชาชีวะ
กฤษฎา

กฤษฎา สามารถหมายถึง

;ชื่อบุคคล
* ศาสตราจารย์กิตติคุณ ร้อยเอก กฤษฎา อรุณวงศ์ ณ อยุธยา อดีตผู้ว่าราชการกรุงเทพมหานคร
* กฤษฎา พรเวโรจน์ นักแสดงละครชาวไทย
* กฤษฎา จันทร์ดี
* กฤษฎา จีนะวิจารณะ
* กฤษฎา จ่างใจมนต์
* กฤษฎา ตันเทอดทิตย์
* กฤษฎา นิลไสว
* กฤษฎา บุญราช
* กฤษฎา สมคะเน
* กฤษฎา สุภาพพร้อม
* กฤษฎา อรุณวงษ์ ณ อยุธยา
* กฤษฎา เจริญพานิช
* กฤษฎา แก้วจันดี
* 
;อื่นๆ
* กฤษฎาภินิหารอันบดบังมิได้ ผลงานประพันธ์ของหม่อมราชวงศ์คึกฤทธิ์ ปราโมช

## ดูเพิ่ม
* 

หมวดหมู่:ชื่อบุคคลไทย
หมวดหมู่:ชื่อตัว
วรรณรท สนธิไชย

**วรรณรท สนธิไชย** (ชื่อเล่น: วิว เกิดเมื่อวันที่ 10 เมษายน พ.ศ. 2532) เป็นนักแสดงชาวไทย สังกัดเอ็กแซ็กท์ ของ ถกลเกียรติ วีรวรรณ เริ่มเข้าวงการบันเทิงด้วยการถ่ายแบบตั้งแต่อายุยังน้อย

## ประวัติ
วรรณรท สนธิไชย เกิดเมื่อวันที่ 10 เมษายน พ.ศ. 2532 เป็นบุตรคนโตในครอบครัว มีน้องสาว 1 คน

จบการศึกษาระดับชั้นอนุบาลจาก โรงเรียนอนุบาลปรางทิพย์ ระดับประถมศึกษาจาก โรงเรียนราชวินิต จบการศึกษาระดับมัธยมศึกษาจาก โรงเรียนสตรีวิทยา และ ระดับอุดมศึกษา คณะโบราณคดี เอกมานุษยวิทยา และ โทวิชาภาษาอังกฤษ มหาวิทยาลัยศิลปากร

วรรณรท เข้าวงการบันเทิงด้วยการถ่ายแบบตั้งแต่อายุยังน้อย และเริ่มเล่นละครเรื่องแรกเรื่อง แก้วล้อมเพชร ในปี พ.ศ. 2551 หลังจากนั้นก็มีผลงานละครตามมาอย่างต่อเนื่อง เธอเป็นนักแสดงที่มีฝีมือการแสดงที่โดดเด่น สามารถถ่ายทอดบทบาทต่าง ๆ ได้อย่างสมบทบาท ไม่ว่าจะเป็นบทนางเอก บทนางเอกดรามา หรือบทนางเอกร้าย เธอก็สามารถแสดงได้อย่างน่าประทับใจ จึงทำให้เธอเป็นที่ชื่นชอบของแฟนละครเป็นจำนวนมาก

## ชีวิตส่วนตัว

เธอเคยคบหากับนักแสดงร่วมค่ายอย่างเจษฎ์พิพัฒ ติละพรพัฒน์ ที่พบรักกันในละครเรื่องทะเลริษยาเมื่อปี 2562 จนถึงกลางปี 2566 เนื่องจากรักไม่สมหวัง ปัจจุบันกำลังคบหาดูใจอยู่กับนักร้องนักแสดงรุ่นพี่อย่าง แม็ค วีรคณิศร์ กานต์วัฒนกุล โดยรู้จักกันและพบรักที่วัดเมื่อเดือนมกราคม 2567 และในวันที่ 19 ตุลาคม 2567 ที่ผ่านมาเธอได้ถูกฝ่ายชายขอแต่งงานที่ประเทศแคนาดา

## ผลงาน
### ละครโทรทัศน์

### ซิตคอม

### ภาพยนตร์

| rowspan = "1" align = "center" | 2556 || align = "center"| *[[จัน ดารา (ภาพยนตร์ทวิภาค)|จันดารา (ปัจฉิมบท)]]* || align = "center"| มาลัย 
|-
| rowspan = "1" align = "center" | 2559 || align = "center"| *Take me Home [[สุขสันต์วันกลับบ้าน]]* || align = "center"| ทับทิม 
|- 
|rowspan="1" align = "center"|  || align = "center"| *The Way มรรค (ไม่ได้ฉาย)* || align = "center"| มุตตา / มุนิน
|}

### มิวสิกวิดีโอ

### โฆษณา
* Essential Damage Care ร่วมกับ เจนี่ เทียนโพธิ์สุวรรณ, คชาภา ตันเจริญ

## รางวัล
* 1 ใน 5 รางวัลดาวรุ่งมาแรงหญิง จากงาน สยามดารา ปาร์ตี้ 2009
* 1 ใน 5 รางวัลดาวรุ่งหญิง Hot แห่งปี จากงาน ทีวีอินไซด์ ฮอท อวอร์ด 2009
* รางวัล เซ็กซี่เอสท์ รุกกี้ ออฟ เดอะ เยียร์ 2013 จากงาน เอฟเอชเอ็ม 100 เซ็กซี่เอสท์ วูเมน อิน ไทยแลนด์ 2013
* 1 ใน 5 รางวัลผู้แสดงนำหญิงยอดเยี่ยม จากละคร สุดสายป่าน จากงาน คมชัดลึก อวอร์ด ครั้งที่ 11
* 1 ใน 5 รางวัลนักแสดงนำหญิงยอดนิยม จากงาน คมชัดลึก อวอร์ด ครั้งที่ 11
* 1 ใน 5 รางวัลนักแสดงนำหญิงยอดนิยม จากงาน คมชัดลึก อวอร์ด ครั้งที่ 12
* รางวัล นักแสดงหญิงแห่งปี ผลงาน ละคร จิตสะกดแค้น จากงาน Nine Entertain Awards 2026

## อ้างอิง

## แหล่งข้อมูลอื่น
*เว็บไซต์อย่างเป็นทางการของวรรณรท สนธิไชย 
*
*
*

หมวดหมู่:บุคคลจากโรงเรียนราชวินิต
หมวดหมู่:บุคคลจากโรงเรียนสตรีวิทยา
หมวดหมู่:บุคคลจากคณะโบราณคดี มหาวิทยาลัยศิลปากร
หมวดหมู่:นางแบบไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:พุทธศาสนิกชนชาวไทย
กุรบาน

left|thumb|การทำกุรบานที่ยะลา เนื้อที่ถูกแล่แล้วจะนำไปแจกให้แก่เด็กกำพร้าและคนยากจน
***กุรบานี*** () ***กุรบาน*** () บ้างก็สะกดว่า **กุรบ่าน** (, มลายูปาตานี: "ฆรือแบ, Gerbae") หรือในกฎหมายอิสลามเรียกว่า ***อุฎฮียะฮ์*** () เป็นพิธีการเชือดพลีปศุสัตว์ในช่วงอีดิลอัฎฮา

แนวคิดและคำอธิบายของศัพท์นี้มาจากอัลกุรอาน และมีความคล้ายกับkorbanในศาสนายูดาห์ และkourbaniaในศาสนาคริสต์ ถึงแม้ว่าคำศัพท์และแนวคิดจะมีความคล้ายกับศาสนาอับราฮัมอื่น ๆ แต่มีการต่อต้านเครื่องเผาบูชาอย่างชัดเจน แต่จะนำส่วนที่ผ่านการเชือดมาแจกจ่ายเป็นอาหารแก่ผู้ยากไร้และครอบครัวของผู้ที่ทำการเชือดเพื่อบริโภค สัตว์ที่ใช้เป็นสัตว์พลีนั้นได้แก่ อูฐ แพะ แกะ และวัว

## กุรอานและฮะดีษ
ศัพท์ *กุรบาน* ปรากฏในอัลกุรอานสามครั้ง: มีหนึ่งครั้งที่กล่าวถึงการเชือดพลีตัตว์ และสองครั้งกล่าวถึงการเชือดในความหมายทั่วไปที่ว่าการกระทำใด ๆ อาจนำพาผู้หนึ่งเข้าใกล้พระผู้เป็นเจ้า ในทางตรงกันข้าม *[[ษะบีฮะฮ์]]*สื่อถึงการเชือดพลีทั่วไปของศาสนาอิสลามในช่วงนอกวันอุฎฮียะฮ์ ส่วนในฮะดีษมักใช้สลับกันระหว่างอุฎฮียะฮ์กับกุรบาน

### ฮาบีลและกอบีล
ศัพท์แรกในอัลกุรอานที่กล่าวถึงเรื่องนี้อยู่ในเรื่องราวการถวายของอาเบลและคาอิน (ฮาบีลและกอบีล) 

### อิบรอฮีมและอิสมาอีล

การกุรบานมักมีความเกี่ยวโยงกับเรื่องราวทางศาสนาของอิบรอฮีม (อัครบิดรอับราฮัม) ที่ฝันว่าตนเองเชือดอิสมาอีล (อิชมาอิล) ลูกชายของท่าน ตามคำบรรยายในอัลกุรอาน ลูกชายของท่านยอมที่จะให้ตนเองถูกเชือดเพื่ออัลลอฮ์ แต่ก่อนที่ท่านจะเชือดลูกชาย อัลลอฮ์ทรงสั่งให้หยุดและประทานให้เชือดแกะแทน

เนื้อที่ผ่านการเชือดจะแบ่งออกเป็นสามส่วน โดยหนึ่งส่วนสามให้แก่ครอบครัวที่ทำการเชือดพลี ส่วนที่เหลือแจกจ่ายให้กับผู้ที่ต้องการและคนยากจน

## เงื่อนไขการทำกุรบาน
สำหรับมุสลิมส่วนใหญ่ การเชือดพลีกุรบานในช่วงอีดิลอัฎฮาถือมักเน้นย้ำถึงความสำคัญทางศาสนา แต่ไม่ถือเป็นฟะรีเฎาะฮ์ (; ข้อบังคับ) ยกเว้นสำนักฮะนะฟี

การเชือดพลีสัตว์จะทำได้ตั้งแต่ช่วงเช้าของวันที่ 10 ถึงช่วงดวงอาทิตย์ตกของวันที่ 13 ซุลฮิจญะฮ์ เดือนที่ 12 ในปฏิทินอิสลาม ในวันนั้น มุสลิมทั่วโลกจะทำการกุรบาน ซึ่งหมายถึงการเชือดพลีสัตว์ในวันที่กำหนด เงื่อนไขสัตว์ที่จะนำมาเชือด มีทั้งแกะ แพะ วัว (ควาย, โค) หรืออูฐ (ซึ่งตรงกันข้ามกับศาสนายูดาห์) สัตว์ที่จะเชือดต้องมีสุขภาพที่ดี ปราศจากโรค และไม่ตาบอดหรือบอดข้างเดียว ไม่พิกลพิการ หางหรือหูขาด (การตัดหูหรือหางสัตว์เป็นสิ่งที่ต้องห้าม) และต้องเชือดตามมาตรฐานษะบีฮะฮ์ สำนักฟิกฮ์ส่วนใหญ่อนุญาตให้สัตว์ที่เชือดต้องเป็นสัตว์เลี้ยง นอกจากนี้ กฎหมายอิสลามยังห้ามทำให้สัตว์ที่จะเชือดสลบ เพื่อให้หลอดเลือดแดงใหญ่ที่คอไหลออกมาได้โดยไม่ต้องใช้ยาสลบ

เนื้อที่ผ่านการเชือดจะแบ่งออกเป็นสามส่วน ส่วนหนึ่งให้กับผู้ที่ต้องการและคนยากจน อีกส่วนหนึ่งให้แก่คนเชือด และอีกส่วนให้แก่ครอบครัว โดยส่วนที่สามสามารถให้ใครก็ได้ตามที่ต้องการ

## อ้างอิง

## แหล่งข้อมูลอื่น
* Principles of Udhiyyah

หมวดหมู่:ศาสนาอิสลาม
วันเดย์

**วันเดย์** () เป็นวงดนตรีบอยแบนด์จากประเทศเกาหลีใต้ สังกัดค่าย JYP ประกอบด้วยสมาชิก 11 คน ที่ได้ผ่านการออดิชั่นมาก่อน ซึ่งทาง JYP ได้มีโครงการที่จะทำวงบอยแบนด์ขึ้นมา โดยได้จัดทำเป็นรายการเรียลลิตี้ที่ออกฉายทางสถานีโทรทัศน์ช่อง Mnet ชื่อว่า HotBlood โดยมีผู้เข้าร่วมเป็นผู้ได้รับการฝึกจำนวน 13 คน อันได้แก่ นิชคุณ,  แทคยอน, จุนโฮ, แดฮอน, จุนซู  , ซึลอง, จินอุน, ซือฉี, ดูจุน, โจควอน, แจบอม, ชานซอง และอูยอง และให้ผู้ชมทางบ้านทางบ้านโหวต จนเหลือผู้เข้ารอบและจะได้เดบิวจำนวน 10 คน 

ต่อมาวง 2AM ได้เดบิวในวันที่ 11 ก.ค. 2551 โดย เป็นวงที่ออกมาเพื่อแสดงความสามารถด้านการร้องอย่างแท้จริง วง 2AM มีทั้งหมด 4 คนได้แก่ โจควอน, ซึลอง, จินอุน, ลี ชางมิน โดยชางมินนั้นเข้ามาแทนที่แดฮอนที่ไม่สามารถเข้าร่วมวงได้เนื่องจากปัญหาครอบครัว  วง 2AM อยู่ ภายใต้การดูแลของ CUBE ENTERTAINMAENT

ส่วนวง 2PM แต่เดิมมีสมาชิก 7 คน ได้แก่ แจบอม (หัวหน้าวง), นิชคุณ, ชานซอง,  แทคยอน, อูยอง, จุนโฮ, จุนซู ภายหลังสมาชิกที่เป็นหัวหน้าวงคือ แจบอม ตัดสินใจลาออกจากวงอย่างเป็นทางการ เมื่อวันที่ 8 กันยายน พ.ศ. 2552 จึงทำให้ปัจจุบัน 2PM มีสมาชิกแค่ 6 คน

หมวดหมู่:กลุ่มดนตรีแดนซ์สัญชาติเกาหลีใต้
หมวดหมู่:บอยแบนด์เกาหลีใต้
หมวดหมู่:กลุ่มดนตรีที่ก่อตั้งในปี พ.ศ. 2551
หมวดหมู่:ศิลปินสังกัดเจวายพีเอนเตอร์เทนเมนต์
ถนนสนามไชย

**ถนนสนามไชย** () เป็นถนนสายหนึ่งในพื้นที่แขวงพระบรมมหาราชวัง เขตพระนคร กรุงเทพมหานคร เป็นถนนที่ตั้งของสถานที่สำคัญหลายแห่ง เช่น กระทรวงกลาโหม, กรมอัยการสูงสุด, พระบรมมหาราชวัง, พระราชวังสราญรมย์, หน่วยบัญชาการรักษาดินแดน

ถนนสนามไชย มีจุดเริ่มต้นที่ถนนหน้าพระลานตัดกับถนนราชดำเนินใน ที่บริเวณแยกป้อมเผด็จ สิ้นสุดลงที่ถนนราชินี บริเวณปากคลองตลาด มีความยาวประมาณ 1.1 กิโลเมตร  เดิมเป็นถนนที่มีชื่อเรียกว่า "ถนนหน้าจักรวรรดิวังหลวง" เป็นลักษณะเป็นลานกว้าง ๆ มีความสำคัญตั้งแต่ยุคต้นกรุงรัตนโกสินทร์เนื่องด้วยเป็นเส้นทางที่ใช้สำหรับพระราชพิธีหรือกระบวนแห่ต่าง ๆ โดยชื่อ "สนามไชย" มาจากท้องสนามไชย ซึ่งเป็นลานอยู่ข้างท้องสนามหลวง  เป็นสถานที่ ๆ ให้ข้าราชบริพารตลอดจนประชาชนใช้สำหรับเข้าเฝ้าทูลละอองธุลีพระบาทพระบาทสมเด็จพระเจ้าอยู่หัวในแต่ละรัชกาล ในกรณีที่เสด็จออกมหาสมาคม ณ พระที่นั่งสุทไธสวรรยปราสาท เนื่องในโอกาสสำคัญต่าง ๆ  โดยชื่อถนนสนามไชยนั้นพระราชทานโดยพระบาทสมเด็จพระจอมเกล้าเจ้าอยู่หัว เมื่อปี พ.ศ. 2398 ตามท้องสนามไชย ที่เคยปรากฏอยู่แต่ครั้งกรุงศรีอยุธยา

ปัจจุบัน บริเวณโรงเรียนวัดราชบพิธ และวัดพระเชตุพนวิมลมังคลารามราชวรมหาวิหาร หรือวัดโพธิ์ ที่ถนนสนามไชยตัดผ่าน ยังเป็นที่ตั้งของสถานีสนามไชย ในเส้นทางรถไฟฟ้ามหานคร สายเฉลิมรัชมงคล ซึ่งเป็นรถไฟฟ้าใต้ดิน อันเป็นสถานีที่มีความสวยงามด้วยสถาปัตยกรรมแบบไทย ด้วยการจำลองมาจากท้องพระโรงในยุครัตนโกสินทร์ตอนต้น ด้วยแนวความคิดที่อิงกับประวัติศาสตร์ เนื่องด้วยตั้งอยู่ในเขตตัวเมืองชั้นในหรือเกาะรัตนโกสินทร์ จึงได้ชื่อว่าเป็นสถานีรถไฟฟ้าใต้ดินที่สวยงามที่สุดในประเทศไทย

## อ้างอิง

## แหล่งข้อมูลอื่น
*

สนามไชย
หมวดหมู่:โบราณสถานในเขตพระนคร
เกิดใหม่กลายเป็นหมา

**เกิดใหม่กลายเป็นหมา** () เป็นภาพยนตร์เกี่ยวกับชีวิตสุนัขพันธ์ โกลเดินริทรีฟเวอร์ ซึ่งเดิมเป็นวิญญาณของนักธุรกิจที่ประสบอุบัติเหตุเสียชีวิต และความทรงจำในอดีตค่อนข้างเลอะเลือน ครั้นระลึกได้ว่าครอบครัวเดิมของตนเองตกอยู่ในอันตรายจึงพยายามหาทางกลับไปช่วยครอบครัว

## นักแสดง
* Eric Stoltz แสดงเป็น Jeff Newman
* Nancy Travis แสดงเป็น Carol Johnson
* Collin Wilcox Paxton แสดงเป็น เบลล่า

## อ้างอิง

## แหล่งข้อมูลอื่น
* 
* ''Fluke''  at Allmovie.
* ''Fluke'' at Box Office Mojo
* 

หมวดหมู่:ภาพยนตร์อเมริกันที่ออกฉายในปี พ.ศ. 2538
หมวดหมู่:ภาพยนตร์ครอบครัว
หมวดหมู่:ภาพยนตร์โดยเอ็มจีเอ็ม
เปรมินท์ วงศ์เบี้ยสัจจ์

**เปรมินท์ วงศ์เบี้ยสัจจ์ (มิ้นท์) ** เกิดเมื่อวันที่ 19 มีนาคม พ.ศ. 2527 เป็นนักร้องสมาชิกวง B-MIX สังกัดค่าย อาร์เอส นอกจากงานเพลงแล้วยังมีงานโฆษณา ถ่ายแบบ และงานแสดงด้วย  

## ประวัติ
* วันเกิด : 19 มีนาคม 2527 
* สถานที่เกิด : 
* พี่น้อง : 3 คน เป็นคนโต
* การศึกษา : ป.ตรี
** ประถมศึกษา   
** มัธยมศึกษา โรงเรียนสตรีวิทยา 2
** อุดมศึกษา คณะนิเทศศาสตร์ มหาวิทยาลัยกรุงเทพ
* เพื่อนสนิท : 
* สัตว์เลี้ยง : สุนัข
* FAVOURITE SPORTS :  ฟุตบอล, เทนนิส, ว่ายน้ำ
* ของรักของหวง :แหวน 2 วงที่ใส่เป็นประจำ วงแรกเป็นแหวนของคุณย่าที่ท่านให้ไว้ วงที่ 2 เป็นแหวนรุ่นของโรงเรียนสตรีวิทยา 2

## ผลงานเพลง
* ปี 2546 : อัลบั้ม B-Mix
* ปี 2546 : อัลบั้มพิเศษ B-MIX LOVE CONNEXTION
* ปี 2547 : อัลบั้มพิเศษ B-Mix Girly Berry Friend Club  (อัลบั้มร่วมระหว่าง B-Mix & Girly Berry)
*ปี2560​ ซิงเกิลชื่อเพลงว่า "ฉันมันแค่แฟนเก่า (Ex Soul)" และเปลี่ยนชื่อวงเป็น "ต๊ะ มิ้นท์ ด็อจ โก้ (TMDG) หรือ​ B-Mix​ หลังห่างหายไปกลับมาร้องเพลงอีกครั้ง​รอบ12ปี

## ผลงานการแสดง
* ละครเรื่อง กาเหว่าที่บางเพลง (ปี2546) ช่อง3
* ละครเรื่อง รักฝันวันฤดูหนาว (ปี2547) ช่อง​ ITV
*ละครเรื่อง​ ซอย 3 สยามสแควร์​ (ปี2549) ช่อง3

## โฆษณาอื่นๆ

* 
*โฆษณา ลูกอมคูก้า, มาม่า, Cracker Rosy, PCT, ปากกาแลนเซอร์
* โฆษณา Coke (ประเทศเวียดนาม)
* ถ่ายแบบนิตยสาร เธอกับฉัน
* 

## อ้างอิง
* http://www.rs.co.th
* http://www.yimsiam.com/club/board/topicRead.asp?wbID=mintbmixfanclub&id=000009
* https://www.facebook.com/olMintlo เฟซบุ๊คส่วนตัวมิ้นท์เปรมินท์
 

หมวดหมู่:นักแสดงชาวไทย
หมวดหมู่:ศิลปินสังกัดอาร์เอส
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:บุคคลจากโรงเรียนสตรีวิทยา ๒ ในพระราชูปถัมภ์ฯ
วิทยาลัยอาชีวศึกษาอาชีวศิลป์

**วิทยาลัยอาชีวศึกษาอาชีวศิลป์** () เดิมชื่อ**โรงเรียนอาชีวศิลปศึกษา** เป็นโรงเรียนศิลปะเอกชนแห่งแรกของประเทศไทย ก่อตั้งปีพ.ศ. 2504 ตามใบอนุญาตเลขที่ 70 ฝ 2504 ของกรมสามัญศึกษา

## ประวัติ
โรงเรียนอาชีวศิลปศึกษา ตั้งขึ้นเมื่อวันที่ 29 มิถุนายน 2504 ตามใบอนุญาตเลขที่ 70/2504 ของกรมวิสามัญศึกษา ตั้งเลขที่ 268/1 ถนนสามเสน เขตดุสิต กรุงเทพฯมหานคร

ต่อมาในปีพุทธศักราช 2504 ได้ย้ายไปตั้งที่บ้านเลขที่ 268 ถนนนครไชยศรี เขตดุสิต กรุงเทพมหานคร ซึ่งแต่เดิมเป็นบ้านของหลวงศักดิ์นายเวร และใช้สถานที่นี้มาจนกระทั่งปัจจุบัน โดยใช้ชื่ออาคารหลวงศักดิ์นายเวร เพื่อให้เป็นเกียรติแก่เจ้าของเดิม

ต่อมาในปีพุทธศักราช 2531 ได้เปลี่ยนผู้รับใบอนุญาตมาเป็น นางวิภาพรรณ  ชูทรัพย์ สืบต่อมาจนถึงปัจจุบัน ท่านเป็นผู้ร่วมก่อตั้งโรงเรียนตั้งตรงจิตรพณิชยการ โรงเรียนวิมลพณิชยการ โรงเรียนเทคนิควิมลบริหารธุรกิจ และโรงเรียนภูเก็ตเทคโนโลยี เปิดสอนประเภทวิชาพณิชยกรรม เป็นโรงเรียนในเครือตั้งตรงจิตรพณิชยการ รวม 5 แห่ง และด้วยความมานะพยายาม และความตั้งใจของ นางวิภาพรรณ  ชูทรัพย์ ที่ต้องการเห็นความสำเร็จของกุลบุตร- กุลธิดา ของชาติทั้งด้านพาณิชยกรรม และด้านศิลปะ จึงได้พัฒนาและปรับปรุงโรงเรียนอาชีวศิลปศึกษาให้ดียิ่งขึ้น โดยการนำเทคโนโลยีตลอดจนสิ่งอำนวยประโยชน์ต่างๆ เพื่อสนองความต้องการทางด้านตลาดแรงงาน
## หลักสูตร
เปิดการศึกษา เป็น 2 ระดับ คือ ปวช. และ ปวส. โดยใช้หลักสูตรของกรมอาชีวศึกษา ในสาขาวิชาการออกแบบตกแต่ง สาขาวิชาออกแบบนิเทศศิลป์ สาขาวิชาออกแบบผลิตภัณฑ์ และสาขาวิชาสถาปัตยกรรม

หมวดหมู่:สถาบันอาชีวศึกษาในประเทศไทย
ทูเอเอ็ม

**ทูเอเอ็ม** (, ) เป็นกลุ่มนักร้องบอยแบนด์จากประเทศเกาหลีใต้ ประกอบด้วยสมาชิก  4 คน ได้แก่ สมาชิก 3 คนจากรายการ *Hot Blood Man* ออกอากาศทางสถานีโทรทัศน์ช่อง Mnet คือ อิม ซึลอง (Im Seul Ong), จอง จินอุน (Jung Jin Woon) และ โจ ควอน (Jo Kwon) และ อี ชัง-มิน (Lee Chang Min) ที่มาจากการออดิชั่นในรายการ *Talent Voice 99% Challenge* ทางสถานีโทรทัศน์ช่อง SBS

นอกจากนี้รายการ *Hot Blood Man* ทำให้เกิดวงบอยแบนด์ที่มีสมาชิก 11 คน คือ ทูพีเอ็ม และทูเอเอ็ม เรียกรวมกันว่า *วันเดย์* (One Day) จึงถือว่าทั้งสองวงเป็นวงพี่วงน้องกัน

พร้อมเดบิวในซิงเกิลแรกซึ่งมีเพลงโปรโมตชื่อ "This Song" (이노래) ซึ่งได้รับการแต่งทำนองและเนื้อร้องโดยพัก จิน-ย็อง (Park Jin Young) นอกจากนี้ยังมีเพลง "Not Because" (아니라기에) และ "What Should I Do" (어떡하죠) รวมทั้งสิ้น 3 เพลง โดยเฉพาะในเพลงโปรโมตอย่าง "This Song" จะมีท่วงทำนองดนตรีที่นุ่มนวล และเนื้อเพลงที่เข้าถึงอารมณ์คลุกเคล้าไปกับความรู้สึกร่าเริงเบิกบาน

ทูเอเอ็มได้เปิดตัวเป็นครั้งแรกในรายการ Music Bank ทางช่อง KBS2 TV วันที่ 11 กรกฎาคม พ.ศ. 2551

ในเดือนตุลาคม 2564 ทูเอเอ็มได้ประกาศถึงการกลับมาอีกครั้งในรอบ 7 ปีของวง หลังจากที่วงหยุดพักกิจกรรมไป โดยปล่อยอีพีที่ 4 ซึ่งมีชื่อว่า *Ballad 21 F/W* ในวันที่ 1 พฤศจิกายน และเผยแพร่โดย  และสโตนมิวสิกเอนเตอร์เทนเมนต์ อีพีนี้มีทั้งหมด 5 เพลง ซึ่งประกอบไปด้วยเพลงไตเติล 2 เพลง คือ "Should've Known" (가까이 있어서 몰랐어) และ "No Good in Good-Bye" (잘 가라니) ที่ถูกแต่งโดย และพัก จิน-ย็อง ตามลำดับ

## สมาชิก
* โช กว็อน — หัวหน้าวง
* อี ชัง-มิน
* อิม ซึล-อง
* ช็อง จิน-อุน

## ผลงานเพลง

### ซิงเกิล

### มินิอัลบั้ม

## รางวัลที่ได้รับ

## อ้างอิง

## แหล่งข้อมูลอื่น

*  
*  

หมวดหมู่:บอยแบนด์เกาหลีใต้
หมวดหมู่:กลุ่มดนตรีเคป็อป
หมวดหมู่:กลุ่มดนตรีที่ก่อตั้งในปี พ.ศ. 2551
หมวดหมู่:ศิลปินสังกัดเจวายพีเอนเตอร์เทนเมนต์
หมวดหมู่:กลุ่มดนตรีจากโซล
หมวดหมู่:ผู้ชนะมามาอะวอดส์
หมวดหมู่:ผู้ชนะเมลอนมิวสิกอะวอดส์
หมวดหมู่:ศิลปินสังกัดโซนีมิวสิกเอนเตอร์เทนเมนต์เจแปน
คูโจ มิจิตากะ

**คูโจ มิจิตากะ** (; 11 มิถุนายน ค.ศ. 1839 &ndash; 4 มกราคม ค.ศ. 1906) เป็นบุตรชายของนิโจ ฮิซาตาดะ และเป็นบุตรบุญธรรมของ นิโจ ยูกิโนริ เป็นขุนนางของญี่ปุ่นในปลายสมัยเอโดะ และตอนต้นสมัยเมจิ ในเวลาต่อมา พระธิดาของพระองค์ได้สมรสกับจักรพรรดิไทโช เป็น จักรพรรดินีเทเม ซึ่งหลังจากนั้นก็คือเป็นสมเด็จพระอัยยิกาของสมเด็จพระจักรพรรดิอากิฮิโตะ สมเด็จพระจักรพรรดิญี่ปุ่นองค์ปัจจุบัน ดังนั้นเจ้าชายคูโจ มิจิตากะผู้ซึ่งเป็นพระบิดาของจักรพรรดินีเทเมจึงทรงเป็นพระเปตามหัยกาของสมเด็จพระจักรพรรดิอากิฮิโตะ สมเด็จพระจักรพรรดิญี่ปุ่นด้วย ต่อมาในปี พ.ศ. 2412 คูโจ มิจิตากะ ได้รับการสถาปนาขึ้นเป็นเจ้าชาย ในตำแหน่งประมุขแห่งตระกูลคูโจ

## พงศาวลี

## อ้างอิง

* 

หมวดหมู่:บุคคลในยุคเอโดะ
หมวดหมู่:ตระกูลฟูจิวาระ
หมวดหมู่:ขุนนางญี่ปุ่น
รูตันโวเยเจอร์

**รูตันโวเยเจอร์** () เป็นเครื่องบินลำแรกของโลกที่บินรอบโลกโดยไม่ได้ลงจอด และไม่ได้มีการเติมเชื้อเพลิงกลางอากาศ มีนักบิน 2 คน คือ Dick Rutan และ Jeana Yeager (ผู้หญิง ที่ไม่ได้เป็นญาติกับชักเยเกอร์ ผู้ที่บินเร็วเหนือเสียงคนแรกของโลก) ขึ้นบินจากฐานทัพอากาศเอ็ดเวิดส์ (Edwards Air Force Base) โดยใช้ทางวิ่งยาว 15,000 ฟุต (4,600 ม.) ในทะเลทราย Mojave เมื่อวันที่ 14 ธค. 1986. ใช้เวลาบิน ทั้งหมด 9 วัน 3 นาที  44 วินาที มุ่งหน้าบินไปทางตะวันตกได้ระยะทาง 26,366 ไมล์ (42,432 กม. หรือ FAI accredited distance เท่ากับ 40,212 กม) ที่ระดับความสูงเฉลี่ย 11,000ฟุต (3.4 กม). เป็นการทำลายสถิติของเครื่องบินแบบโบอิง B-52 ของกองทัพอากาศสหรัฐอเมริกา

เครื่องบินออกบินเมื่อเวลา 8.01 น. ตามเวลาท้องถิ่น เนื่องจากในปีกบรรทุกน้ำมันเชื้อเพลิงมาก ทำให้ปลายปีกครูดไปกับพื้นทางวิ่ง จนทำให้ส่วนปลายปีกที่เรียกว่า winglet ทั้ง 2 ข้างหลุดออกไป และใช้ทางวิ่งถึง 14,200 ฟุต (2.7 ไมล์) (4.3 กม) จึงมีความเร็วพอที่จะยกตัวขึ้น ระหว่างบินนักบินทั้ง 2 ทำงานกันคนละ 3 ชม. ระหว่างการบินมีพายุไต้ฝุ่่น Marge และประเทศลิเบียปฏิเสธการบินเข้าน่านฟ้า ทำให้ต้องใช้เชื้อเพลิงบินอ้อม และเมื่อเข้าไกล้แคลิฟอร์เนีย ที่จะร่อนลงจอด ปั๊มป์เชื้อเพลิง 1 ตัวหยุดทำงาน แต่อาศัยปั๊มป์จากอีกข้างหนึ่งมาช่วยได้ สุดท้าย เครื่องบินร่อนลงจอดอย่างปลอดภัย เมื่อ เวลา 8.06 น. ที่สนามบินแห่งเดิม ทำความเร็วเฉลี่ยได้  116 ไมล์/ ชม. (187 กม / ชม.)

## คุณสมบัติ
ลำตัวเครื่องบิน ทำมาจาก  fiberglass, carbon fiberและ  Kevlar น้ำหนักเปล่าๆ หนัก 939ปอนด์ (426 กก)  แต่ น้ำหนัก ก่อน ขึ้นบินรอบโลก คือ 9,694.5 ปอนด์ (4,397 กก). 
:ความยาว 29 ft 2 in (8.90 m) 
: ปีกกว้าง 110 ft 8 in (33.80 m)
: สูง: 10 ft 3 in (3.10 m)
: เครื่องยนต์ใบพัด ทางด้านหน้า คือ  Teledyne Continental O-240 ระบายความร้อนด้วยอากาศ ให้กำลัง 130 แรงม้า  (100 kW)

: ทางด้านหลัง คือ Teledyne Continental IOL-200 ระบายความร้อนด้วยน้ำ ให้กำลัง 110 แรงม้า (81 kW)
: ความเร็วสูงสุด 122 mph (196 km/h)
: บินไกล24,986 ไมล์ (42,212 km)
: บินทน  216 ชม.

หมวดหมู่:เครื่องบิน
ภาษาอะลัก

**ภาษาอะลัก** เป็นภาษาที่มีผู้พูดทั้งหมด 4,000 คน (พ.ศ. 2543) พบทางภาคใต้ของลาวในแขวงสาละวันและแขวงเซกอง (ซึ่งมีชาวอะลักเป็นหนึ่งส่วนห้าประชากร) ใกล้เคียงกับภาษาบัฮนัร ภาษาตำปวน ภาษาละมาม มี 2 ภาษาย่อย คือ อะลัก กับ ฮะรัก

## อ้างอิง

## แหล่งข้อมูลอื่น
* https://projekt.ht.lu.se/rwaai RWAAI (Repository and Workspace for Austroasiatic Intangible Heritage)
*  Alak in RWAAI Digital Archive
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

อะลัก
หมวดหมู่:กลุ่มภาษาบัฮนัร
ภาษาบอ

**ภาษาบอ** (Bo ISO 639-3: ) มีผู้พูดในลาว 2,950 คน (พ.ศ. 2543) ทางภาคกลางในแขวงคำม่วนบอลิคำไซ ตามแนวแม่น้ำโขง จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขาเหวียต-เหมื่อง สาขาย่อยเหมื่อง

## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

บอ
สเยาง์ ถุงคา ผูลกา หามี

เพลงชาติสหพันธ์สาธารณรัฐประชาธิปไตยเนปาลมีชื่อว่า **สเยาง์ ถุงฺคา ผูลกา หามี** (, ออกเสียง [sʌjʌ̃ũ̯ tʰuŋɡa pʰulka ɦami]; แปลว่า "เราคือบุปผานับร้อย") เป็นผลงานการประพันธ์เนื้อร้องโดยประทีป กุมาร ราอิ (Pradeep Kumar Rai) กวีชาวเนปาล ซึ่งรู้จักกันทั่วไปในชื่อ พยากุล มาอิลา (Byakul Maila) ทำนองโดยอัมพาร์ คุรุง (Ambar Gurung)

เพลงนี้ได้เริ่มใช้เป็นเพลงชาติเนปาลอย่างเป็นทางการเมื่อวันที่ 3 สิงหาคม พ.ศ. 2550 ในรัฐพิธีซึ่งจัดขึ้น ณ หอประชุมคณะกรรมการการวางแผนชาติ ภายในพระราชวังสิงหดรูบาร์ (Singha Durbar) อันเป็นที่ตั้งของรัฐสภาเนปาล โดยนายสุภาศ เนมวัง (Subhash Nemwang) ประธานรัฐสภาเนปาล เป็นผู้เปิดแผ่นซีดีบรรเลงเพลงชาติในพิธีดังกล่าวทั้งนี้ การเริ่มใช้เพลงชาติเนปาลใหม่อย่างเป็นทางการข้างต้น ได้มีขึ้นก่อนการผ่านกฎหมายเพื่อเปลี่ยนแปลงการปกครองจากระบอบราชาธิปไตยภายใต้รัฐธรรมนูญมาสู่ระบอบสาธารณรัฐอย่างเป็นทางการประมาณ 4 เดือน

อนึ่ง คำว่าเพลงชาติในภาษาเนปาลใช้คำว่า "ราษฺฏฺริย คาน" (อักษรเทวนาครี: राष्ट्रिय गान) แต่ในเอกสารภาษาต่างประเทศมักใช้อ้างอิงถึงเพลง "ศรีมาน คัมภีระ เนปาลี" (อักษรเทวนาครี: श्रीमान् गम्भीर नेपाली) ซึ่งเป็นเพลงชาติเนปาล ในสมัยราชาธิปไตย

## บทร้อง

## ดูเพิ่ม
* ศรีมาน คัมภีระ เนปาลี

## อ้างอิง

## แหล่งข้อมูลอื่น
* BBC News has articles in English and Nepali about the new anthem, with a full vocal recording in the latter version.
*National Anthem of Nepal (archive link)

นเปาล
แอนนา ป็อปเปิลเวลล์

**แอนนา แคเธอรีน ป็อปเปิลเวลล์** () (เกิดเมื่อวันที่ 16 ธันวาคม  พ.ศ. 2531 (ค.ศ.1988) เป็นนักแสดงชาวอังกฤษ เธอเป็นที่รู้จักจากบท ซูซาน พรีเวนซี จาก ภาพยนตร์เรื่อง อภินิหารตำนานแห่งนาร์เนีย

## ประวัติ
### ชีวิตส่วนตัว
แอนนา ป็อปเปิลเวลล์ มีพี่น้องสามคน แอนนาเป็นพี่คนโต และมีน้องชายอีกสองคนชื่อว่า "แจ็ค" (เกิดเมื่อปี 1990) และ "เฮนรี่" (เกิดเมื่อปี 1996) เธอเป็นลูกสาวของนายแอนดรู ป็อปเปิลเวลล์ กับ ด็อกเตอร์ ดีบาร์ โลร์มัส แอนนาเข้าเรียนที่โรงเรียนนอร์ท ลอนดอนวิทยาลัย และเป็นนักศึกษาในปี ค.ศ. 2006 - ค.ศ. 2007 และ ในปี ค.ศ. 2007 เธอได้เข้าเรียนที่มหาวิทยาลัยแม็คดาเลนส์ อ็อกฟอร์ด ในปีเดียวกัน แอนนาได้รับรางวัล เดอะ คัพเพอร์ ไพรซ์ จากเรื่อง Five Kinds of Silence

ในเดือนธันวาคม ปีเดียวกัน แอนนาได้แสดงเรื่อง Lady Macbeth ใน โอเอฟเอส สตูดิโอ ที่อ็อกฟอร์ด ปัจจุบันเธอพักอาศัยอยู่ที่  ไฮน์บาร์รี่ นอร์ท ลอนดอน

### การงาน
แอนนา เริ่มรับการแสดง ตั้งแต่อายุ 6 ปี ทำให้โรงเรียนออลซอร์ทที่เธอเรียนอยู่ มีชื่อเสียงมากขึ้น แอนนาเริ่มจากการแสดงละครทีวี เช่น เรื่อง Frenchman's Creek ในปี ค.ศ.1988 
ภาพยนตร์เรื่องแรกที่แอนนาแสดง คือ อภินิหารตำนานแห่งนาร์เนีย ตอน ราชสีห์, แม่มด กับตู้พิศวง ในปี ค.ศ.2005 เธอรับบท ซูซาน พรีเวนซี ต่อมาเธอก็ได้แสดงเรื่อง อภินิหารตำนานแห่งนาร์เนีย ตอน เจ้าชายแคสเปี้ยน โดยรับบทเป็น ซูซาน พรีเวนซี เช่นเดิม

ภาพยนตร์ทั้งสองเรื่อง เธอได้แสดงคู่กับวิลเลียม มอสลีย์,สแกนดาร์ คีย์เนส และ จอร์จี เฮนลีย์ แต่ในเรื่อง อภินิหารตำนานแห่งนาร์เนีย ตอน เจ้าชายแคสเปี้ยน เธอก็ได้แสดงคู่กับ เบ็น บานส์ ด้วย

## รางวัลที่ได้รับ

*2006: รางวัลคาร์แร็คเตอร์ แอนด์ มอแรลลิที อิน เอ็นเตอร์เทนเม้นส์ อะวอร์ด (Character and Morality in Entertainment Awards) จากบท ซูซาน พรีเวนซี ในเรื่องอภินิหารตำนานแห่งนาร์เนีย
*2006: รางวัลเบสท์ มูฟวี ชอยซ์ แอดเทรส อะวอร์ด (Best Movie Choice Actress award) จาก The Teen Choice Awards
*2006: รางวัลเบสท์ เอนเซมเบิล แอ็คติง (Best Ensemble Acting) จาก the Camie Awards 
*2008: รางวัลเบสท์ ฟิล์ม สตาร์ (Best Film Star) 

## เรื่องที่แสดง

## อ้างอิง

หมวดหมู่:นักแสดงอังกฤษ
หมวดหมู่:บุคคลจากลอนดอน
นาตาชา เปลี่ยนวิถี

**นาตาชา เปลี่ยนวิถี** (เกิด 29 กุมภาพันธ์ พ.ศ. 2511)  เป็นนางแบบและนักแสดงชาวไทย เดิมนับถือศาสนาอิสลาม บิดาชื่อเกชา เปลี่ยนวิถี อาชีพนักแสดง มารดาชื่ออนงค์ เปลี่ยนวิถี (ถึงแก่กรรมแล้วทั้งคู่)

ในด้านการศึกษา แอนนาเริ่มต้นการศึกษาในระดับชั้นอนุบาล จนสำเร็จการศึกษาในระดับชั้นมัธยมปีที่ 3 จาก โรงเรียนรุจิเสรีวิทยา จากนั้นจึงมาศึกษาต่อ ในระดับชั้นมัธยมปลายที่ โรงเรียนดรุณพิทยา โดยเธอสำเร็จการศึกษาในระดับปริญญาตรีจากคณะมนุษยศาสตร์ เอกภาษาอังกฤษ มหาวิทยาลัยหอการค้าไทย (เธอได้รับการคัดเลือกเป็นดาวมหาวิทยาลัยในช่วงที่เข้าศึกษาชั้นปี 1) เธอสำเร็จการศึกษาในระดับปริญญาโท จากสถาบันบัณฑิตพัฒนบริหารศาสตร์ ในสาขา ภาษาและการสื่อสาร

## ชีวิตส่วนตัว
เธอสมรสกับธีรภัทร์ สัจจกุล เมื่อวันที่ 20 ธันวาคม พ.ศ. 2551 ปัจจุบัน ทั้งคู่มีบุตรชายด้วยกัน 1 คน หย่ากันเมื่อปี 2562

## ผลงาน
### ภาพยนตร์

* *มนต์รักเพลงทะเล้น* แสดงคู่กับ บดินทร์ ดุ๊ก (2531)

### มิวสิกวีดีโอ
* เพลง ใจรัก ของ ดนุพล แก้วกาญจน์ (แสดงคู่กับ ดนุพล ในอัลบั้ม ที่สุดสุนทราภรณ์ ปี พ.ศ. 2532)
* เพลง กายช้ำ ของ อิทธิ พลางกูร
* เพลง น้อยไปอีกหรือ ของ ศรัณย่า ส่งเสริมสวัสดิ์
* เพลง สองเวลา ของ ศรัณย่า ส่งเสริมสวัสดิ์
* เพลง เคว้งคว้าง ของ ศรัณย่า ส่งเสริมสวัสดิ์
* เพลง อีกนิดนึง ของ ศรัณย่า ส่งเสริมสวัสดิ์
(แสดงคู่กับ จอนนี่ แอนโฟเน่ ทุกเพลง)

เพลง เธอรู้หรือเปล่า ของ หนุ่มเสก

## อ้างอิง

หมวดหมู่:นักแสดงหญิงชาวไทย
หมวดหมู่:นางแบบไทย
น
หมวดหมู่:บุคคลจากคณะมนุษยศาสตร์ มหาวิทยาลัยหอการค้าไทย‎
หมวดหมู่:คนที่เกิดวันที่ 29 กุมภาพันธ์
ฮวัง ชัน-ซ็อง

**ฮวัง ชานซอง** () เป็นศิลปินสมาชิกวงทูพีเอ็ม กลุ่มนักร้องชายจากประเทศเกาหลีใต้ สังกัดค่ายเจวายพีเอ็นเตอร์เทนเมนท์

## ประวัติ
ฮวัง ชานซอง เกิดเมื่อวันที่ 11 กุมภาพันธ์ พ.ศ. 2533 มีอายุน้อยที่สุดในวงจึงเรียกว่า "มักแน" (แปลว่าน้องเล็ก) แต่ก็เป็นน้องเล็กที่ตัวโตที่สุดในบรรดาน้องเล็กของวงบอยแบนด์เกาหลีใต้ นับถือศาสนาพุทธ เข้าวงการด้วยการเป็นนักแสดง นายแบบ เล่นโฆษณา ชานซองมีชื่อเล่นว่า fairy, phwang-ka มีส่วนสูง 184 เซนติเมตร น้ำหนัก 72 กิโลกรัม จบการศึกษาระดับมัธยมปลายจากโรงเรียนฮันกุกเยซุล (Korean Art High School) ปัจจุบันกำลังศึกษาอยู่ชั้นปีที่ 1 (พ.ศ. 2552) มหาวิทยาลัยโฮวอน คณะ Boardcasting & Entertainment  พูดภาษาจีน นอกจากนั้นยังมีความสามารถในด้านกีฬาเทควันโดและฟันดาบด้วย อยู่ในวงจะได้รับการร้องท่อนแร็ปและท่อนกลางของเพลง

ก่อนเข้าเป็นสมาชิกวงทูพีเอ็ม ชานซองเคยแสดงละครซิตคอมของเกาหลีที่มีเรตติงสูงมาก เรื่อง Unstoppable High Kick และเคยเข้าร่วมทดสอบความสามารถ Superstar Survival ปี 2006 พร้อมกับเพื่อนร่วมวงอย่างจุน-โฮ และแท็ก-ย็อน แต่ก็แพ้ ซึ่งเขาเคยเข้าทดสอบความสามารถถึงสองครั้งแล้วจึงได้รับการยอมรับจากบริษัท

ตำแหน่งในวง : ร้อง (Vocalist), แร็ป (Rapper)

## ภาพลักษณ์

ได้รับการจัดอันดับใน Mnet Super 100 pop idols 2009 ให้อยู่อันดับที่ 36

## ผลงาน
### ผลงานเพลง
* ปี 2008 อัลบั้ม Hottest Time of the Day
* ปี 2009 อัลบั้ม 2:00PM Time for change
* ปี 2009 อัลบั้ม 2PM - The First Album 1:59PM
* ปี 2010 อัลบั้ม Don't Stop Can't Stop
* ปี 2010 อัลบั้ม STILL 2:00PM
* ปี 2011 อัลบั้ม Hands up
* ปี 2013 อัลบั้ม GROWN
* ปี 2014 อัลบั้ม GO CRAZY!
* ปี 2015 อัลบั้ม No.5
* ปี 2016 อัลบั้ม Gentlemen's game
*ปี 2021 อัลบั้ม MUST

### ผลงานด้านการแสดง
* รายการ Super Star Survival ปี 2006 ทางช่อง SBS
* ซิตคอมเกาหลีเรื่อง Unstoppable Highkick ทางช่อง MBC
* ซิตคอมเกาหลีเรื่อง Jungle Fish
* นักแสดงรับเชิญ Dream High 1 
* 7th Grade Civil Servant ทางช่อง MBC
* ภาพยนตร์เรื่อง Red Carpet
* ภาพยนตร์เรื่อง 5 พี่น้อง ทกซูรี
* นักแสดงรับเชิญ ภาพยนตร์เรื่อง I Wanna Hold Your Hand (จีน)
* ภาพยนตร์เรื่อง Wasureyuki (ญี่ปุ่น)
* ภาพยนตร์ชุดทางโทรทัศน์เรื่อง What's Wrong with Secretary Kim
* นักแสดงรับเชิญ Romantic Doctor, Teacher Kim
* ภาพยนตร์ชุดทางโทรศัพท์เรื่อง So I Married The Anti-Fan

### พิธีกร

## อ้างอิง

หมวดหมู่:สมาชิกของทูพีเอ็ม
หมวดหมู่:นักร้องเกาหลีใต้
หมวดหมู่:พุทธศาสนิกชนชาวเกาหลีใต้
หมวดหมู่:บุคคลจากโซล
หมวดหมู่:ไอดอลชายชาวเกาหลีใต้
หมวดหมู่:ศิลปินสังกัดเจวายพีเอนเตอร์เทนเมนต์
หมวดหมู่:นักแสดงชายจากโซล
เพลงชาติคูเวต

**อัลนาชีด อัลวาตานิ** (, แปลว่า "เพลงชาติ") เป็นเพลงชาติรัฐคูเวต ประพันธ์โดย อาร์เหม็ด มิชารี อัลวาตวานิ และอิบราฮิม อัลซูลนา คำร้องและทำนองโดย อาเหม็ด อาลี จึงได้มีการจัดเนื้อเพลงใหม่ เพลงนี้ออกอากาศครั้งแรกเมื่อวันที่ 25 กุมภาพันธ์ พ.ศ. 2521 อนึ่งก่อน พ.ศ. 2521 "อัสซะลามอัลอะมิรี" ใช้เป็นเพลงคำนับ และ มีสถานะเป็นเพลงสรรสริญพระบารมีถูกนำไปใช้ประพันธ์โดย ยูซุฟ อาตีซ เมื่อ พ.ศ. 2494 เพลงชาติฉบับนี้ไม่ได้ใช้บ่อยครั้งนัก การบรรเลงในครั้งแรกจะถูกนำไปใช้ในช่วงวโรกาสพิเศษ ส่วนมากจะบรรเลงเฉพาะในงานพระราชพิธี หรืองานพิธีที่เจ้าผู้ครองรัฐเสด็จไปในงานดังกล่าว รวมถึงการแข่งขันกีฬานานาชาติที่คูเวตเข้าร่วม จึงไม่ค่อยได้บรรเลงเพลงดังกล่าว

## เนื้อร้อง

## เชิงอรรถ

## อ้างอิง

## แหล่งข้อมูลอื่น
* http://www.nationalanthems.info/kw.mid 
* http://www.nationalanthems.info/kw'.htm 
* http://www.nationalanthems.info/kw~1.gif
* http://www.nationalanthems.info/kw~2.gif
* http://www.nationalanthems.info/kw.htm

หมวดหมู่:เพลงชาติ
หมวดหมู่:สัญลักษณ์ของประเทศคูเวต
หมวดหมู่:เพลงภาษาอาหรับ
คูโจ ฮิซาตาดะ

**คูโจ ฮิซาตาดะ** (; 5 กันยายน ค.ศ. 1798 – 5 ตุลาคม ค.ศ. 1871) เป็นขุนนางญี่ปุ่นชั้นคูเงะ (公家) แห่งยุคเอโดะ เป็นบุตรของนิโจ ฮารูตากะ (二条治孝) แต่คูโจ ซูเก็ตซูงุ (九条輔嗣) รับเลี้ยงเป็นบุตรบุญธรรม เขาสำเร็จราชการแผ่นดินในตำแหน่งคัมปากุ (関白) ในช่วง ค.ศ. 1856–1862 แล้วพ้นจากตำแหน่งใน ค.ศ. 1863 ไปบวชเป็นพระ

## ครอบครัว
* บิดา: นิโจ ฮารูตากะ (Nijō Harutaka)
* มารดา: ฮิงูจิ โนบูโกะ (Higuchi Nobuko)
* ภริยาหลวง: คาราฮาชิ เมโกะ (Karahashi Meiko; ค.ศ. 1796–1881)
* ภริยารอง: ไม่ทราบนาม
* บุตร:
** จักรพรรดินีเอโช (Empress Eishō) เกิดกับภริยาหลวง
** คูโจ มิจิตากะ (Kujō Michitaka) เกิดกับภริยาหลวง
** มัตสึโซโนะ ฮิซาโยชิ (Matsuzono Hisayoshi) เกิดกับภริยารอง
** สึรูโดโนะ ทาดาโยชิ (Tsurudono Tadayoshi; 1853–1895) เกิดกับภริยารอง
** ทากัตสึกาซะ ฮิโรมิจิ (Takatsukasa Hiromichi) เกิดกับภริยารอง
** นิโจ โมโตฮิโระ (Nijō Motohiro) เกิดกับภริยารอง
* บุตรบุญธรรม: คูโจ ยูกิตสึเนะ (Kujō Yukitsune; 1823–1859) ภริยาหลวงรับเป็นบุตร

## บรรพบุรุษ

## อ้างอิง

* 

หมวดหมู่:บุคคลในยุคเอโดะ
หมวดหมู่:ตระกูลฟูจิวาระ
นิโจ ฮารูตากะ

เป็นบุตรชายของนิโจ โมนโมโตะ เป็น*[[คูเงียว]]* (ขุนนาง) ในยุคเอโดะ (1603–1868) เขามีบุตรธิดามากมายกับบุตรสาวองค์ที่ 5 แห่งแคว้นศักดินามิโตะ โทกูงาวะ มูเนโมโตะ ไดเมียวแห่งมิโตะ โดยเรียงตามปีเกิด ดังนี้:
* 
* คูโจ ซูเก็ตสึงุ
* ไซอนจิ (; Saionji)
* ภรรยาของโทกูงาวะ นารีอัตสึ ผู้นำคนที่สามแห่งตระกูลฮิตตสึบาชิ-โทกูงาวะ
* นิโจ นาริโนบุ (บุตรบุญธรรมของพี่/น้องชาย นาริมิจิ)
* คูโจ ฮิซาตาดะ
* นิโจ ซูอิโกะ ภรรยาของนาเบชิมะ นาโอโตโมะ เจ้าองค์ที่ 8 แห่งแคว้นศักดินาฮาซูโนอิเกะ (กึ่งแคว้นศักดินาของแคว้นศักดินาซางะ)
* ภรรยาของมัตสึไดระ โยริตสึงุ เจ้าองค์ที่ 8 แห่งแคว้นศักดินาฮิตาจิ-ฟูจู

## บรรพบุรุษ

## อ้างอิง

* 

หมวดหมู่:บุคคลในยุคเอโดะ

ฮารูตากะ
ชัง อู-ย็อง

**ชัง อู-ย็อง** ( *Jang U-yeong*; ) เป็นหนึ่งในสมาชิกวงทูพีเอ็มซึ่งประกอบไปด้วยสมาชิก 7 คน ที่เน้นการเต้นแบบบีบอยและตีลังกาผาดโผน มักจะได้ร้องท่อนแรกของเพลง (คล้ายกับตำแหน่งของซ็อนมีแห่งวงวันเดอร์เกิลส์)

ปัจจุบัน ชัง อู-ย็องได้เข้ากรมไปแล้ว เสร็จสิ้นในปี 2020

## ประวัติ
ชัง อู-ย็อง มีชื่อเล่นว่า Bu-aong เกิดเมื่อวันที่ 30 เมษายน พ.ศ. 2532 ที่เมืองปูซาน เกาหลีใต้ นับถือศาสนาพุทธ เป็นนักร้องและนักเต้น จบการศึกษาระดับมัธยมปลายจากโรงเรียนบูชินกึมซอง กำลังศึกษาอยู่อยู่ชั้นปีที่ 1 (พ.ศ. 2552) มหาวิทยาลัยโฮวอน คณะ Boardcasting & Entertainment อู-ย็องยังมีความสามารถพิเศษในด้านการเต้น เคยเรียนการเต้นจาก Seoul School For The Arts - Dance Major มาด้วย และได้เข้ามาฝึกงานที่ JYP หลังจากผ่านการเป็นผู้ชนะการแข่งขัน JYP Audition 2007 งานทดสอบความสามารถศิลปินรุ่นที่ 1 และได้ที่ 1 จาก Mgoon's JYP Audition ที่ปูซาน โดยชนะผู้เข้าแข่งขันกว่าพันคน และในการทดสอบความสามารถครั้งนั้นมีฮาราแห่งวงคาราเข้าประกวดด้วยแต่เธอไม่ได้รางวัล ซึ่งทำให้ทั้งสองรู้จักกัน สังเกตได้จากการออกรายการไอดอลโชว์ระหว่างวงทูพีเอ็มกับคารา สมาชิกในวงทูพีเอ็มจะไม่มีใครเลือกฮาราเลย ปล่อยให้อู-ย็องเลือกคนเดียว

ก่อนที่จะเปิดตัวในนามวงทูพีเอ็ม เขาเคยเป็นแดนเซอร์ตัวแทนให้ท็อปแห่งวงบิ๊กแบงซึ่งต้องเต้นคู่กับยูบินแห่งวงวันเดอร์เกิลส์ เพราะท็อปเป็นลมก่อนการโชว์ชุดพิเศษในงาน 2007 MBC Music Awards

ตำแหน่งในวง : ร้องหลัก (Main Vocalist)

## ผลงาน
### ผลงานเพลง
* ปี 2008 อัลบั้ม Hottest Time of the Day
* ปี 2009 อัลบั้ม 2:00PM Time for change
* ปี 2009 อัลบั้ม 2PM - The First Album 1:59PM
* ปี 2010 อัลบั้ม Don't Stop Can't Stop
* ปี 2010 อัลบั้ม STILL 2:00PM
* ปี 2011 อัลบั้ม Hands Up
* ปี 2012 อัลบั้ม Solo, 23 Male single, Sexy lady
* ปี 2013 อัลบั้ม Grown
* ปี 2014 อัลบั้ม GO CRAZY!
* ปี 2015 อัลบั้ม No.5

### พิธีกร
* รายการ INKIGAYO กับ แท็ก-ย็อน ทูพีเอ็ม ทางช่อง SBS
* win win show [กับแทยอน SNSD]
* รายการ INKIGAYO กับนิชคุณ ทูพีเอ็ม ทางช่อง SBS (พิธีกรรับเชิญ)

## รายการโทรทัศน์

## อ้างอิง

หมวดหมู่:สมาชิกของทูพีเอ็ม
หมวดหมู่:นักร้องเกาหลีใต้
หมวดหมู่:พุทธศาสนิกชนชาวเกาหลีใต้
หมวดหมู่:บุคคลจากปูซาน
หมวดหมู่:ไอดอลชายชาวเกาหลีใต้
หมวดหมู่:ศิลปินสังกัดเจวายพีเอนเตอร์เทนเมนต์
หมวดหมู่:นักแสดงชายจากปูซาน
นิโจ มูเนโมโตะ

เป็นบุตรชายของคูโจ ยูกิโนริ และบุตรบุญธรรมของนิโจ มูเนฮิระ เป็น*[[คูเงียว]]* (ขุนนางในศาล) ญี่ปุ่นในยุคเอโดะ (1603–1868) เขามีบุตรสองคนคือ นิโจ ชิเงโยริ (1751-1768) ซึ่งเสียชีวิตตั้งแต่ยังเยาว์ และมีบุตรบุญธรรมชื่อ นิโจ ฮารูตากะ

## บรรพบุรุษ

## อ้างอิง

* 

หมวดหมู่:บุคคลในยุคเอโดะ
หมวดหมู่:ตระกูลฟูจิวาระ
หมวดหมู่:ขุนนางญี่ปุ่น
หมวดหมู่:ตระกูลนิโจ